### Beslutning

Taget til efterretning.

### Sagsfremstilling

## Resume og sagens baggrund

Kalundborg Kommunes retningslinjer for politikeres besøg på kommunale institutioner blev senest godkendt af kommunalbestyrelsen i 2019. Retningslinjerne forelægges med henblik på orientering forud for kommunalvalget i november 2025.

## Indstillinger

Direktøren indstiller, at retningslinjerne for politikeres besøg på kommunale institutioner tages til efterretning.

## Behandling

Direktionen, Økonomiudvalget, Kommunalbestyrelsen.

## Sagsfremstilling

[adresse] retningslinje for politikeres besøg på kommunale institutioner mv. er generelt dækkende men indeholder specifikke bestemmelser om besøg i perioden op til et kommunalvalg, hvorfor retningslinjens indhold er særligt relevant i den kommende periode.

Konkret fremgår følgende af retningslinjen:

"Særligt omkring valg:

Besøg kan ikke finde sted de sidste 4 måneder op til et kommunalvalg, regionsrådsvalg, europaparlamentsvalg og når der er udskrevet valg til Folketinget. Kommunens medarbejdere deltager heller ikke med oplæg på kommunens vegne i denne periode."

Det er administrationens vurdering at retningslinjens indhold fortsat er relevant, dækkende og lovmedholdeligt. Derfor lægges der ikke op til ændringer.

## Økonomiske konsekvenser

Sagen er uden bevillingsmæssige konsekvenser.

### Sagens forløb

24/03/2025 Direktionen
Taget til efterretning.
21/05/2025 Økonomiudvalget
Anbefales.